Haapaveden kaupunki	Valtuustoaloite

kaupunginvaltuusto

Aloite: Kaupunginjohtaja Esa Jussilan kohdalla käynnistetään uudelleen palkkaneuvottelut.

Perustelu: Esa Jussilan aloitteesta kaupunkiin perustettiin tarpeeton johtoryhmän tason virka. Tämän viran perustamisen myötä Esa Jussilalta poistui hyvin merkittävä määrä virkatehtäviä palkan pysyessä ennallaan. Kaupungissa käydään yt-neuvotteluita ja mm. työntekijöitä irtisanotaan niiden johdosta. On väärin kaupunkilaisia kohtaan, että ankarat säästötoimet kohdistetaan työntekijöiden ja viranhaltijoiden osalta alempiin portaisiin samalla, kun kaupungin korkeimman viran haltija muutaman kuukauden työskenneltyään, pelaa itseltään merkittävän määrän virkatehtäviä pois palkkauksen pysyessä ennallaan. Kaupunginhallituksen tulee käynnistää Esa Jussilan kanssa palkkaneuvottelut uudelleen ja tarkistaa palkkauksen taso virkatehtäviin nähden uudelleen.

Haapavedellä 12.11.2024

Ilkka Repo